Google AdSense

**Google AdSense** — сэрвіс кантэкстнай рэклямы ад Google. Дазваляе зарабляць уладальнікам вэбавых старонак зь вялікай колькасьцю наведваньняў. Сэрвіс аўтаматычна ўстаўляе на вэб-сайце тэкставую, малюнкавую і відэа рэкляму, якая падыходзіць па кантэксьце (**Google AdSense дзеля кантэксту**). Даход ад яе налічае Google адпаведна колькасьці націскаў на спасылкі ці кожнай тысячы паказаў рэклямы. Зараз Google тэстуе сістэму аплаты за кожную акцыю над рэклямай.

Акрамя таго, уладальнікі вэб-старонак з дапамогаю AdSense могуць прапанаваць сваім наведальнікам пошук сыстэмаю Google, як у Інтэрнэце, так і непасрэдна на старонцы, чым зарабляць грошы ад абвестак Google (**Google AdSense дзеля пошуку**).

У першым квартале 2011 году прыбытак ад сэрвісу AdSense склаў 28% агульнага прыбытку кампаніі Google.

## Агляд
Google выкарыстоўвае сыстэму пошуку рэклямы згодна з кантэксту, находжаньня наведвальніка і шмат іншых фактараў. AdSense стаў вельмі распаўсюджаным сродкам кантэкставай рэклямы з-за сваёй меншай навязлівасьці, чым большасьць банэрных сетак і сваёй рэлевантнасьці з кантэкстам старонкі.

Зараз AdSense выкарыстоўвае JavaScript код для прышпільваньня да старонкі. Некаторыя стваральнікі старонак намагаюцца павялічыць максымальна даход ад сыстэмы AdSense. Робяць гэта звычайна трыма шляхамі:

# Генэруюць шырокія запыты на сыстэму AdSense, ствараючы вялікі трафік запытаў не абмяжоўваючы іх толькі онлайн-рэклямай.
# Павялічваюць кантэкст старонкі і робяць яго залежным ад каньюктуры рэклямы на AdSense. За што больш заплацяць, тое і будзе на старонцы.
# Ствараюць некалькі копіяў сторонкі для павялічэньня праглядаў і клікаў.

Заўвага! Афіцыйна Google забараняе выкарыстоўваць надпісы кшалту «Націсьні сюды і зрабі мой рэйтынг вышэй» для павялічэньня даходу. Звычайна ўжываюць надпісы «Спонсараўскія спасылкі», «Кантэкстная рэкляма» ці проста «Рэкляма».

## Гісторыя
Тэхналёгія AdSense паходзіць ад WordNet, якую стварыла кампанія Simpli (закладзена Джоржам А. Мілерам) і некалькі прафэсараў і выпускнікоў з Браўн Унівэрсытэта (ЗША), ўключаючы Джэймса А. Андэрсана, Джэфа Стыбэла і Стыва Райса. Мадыфікаваньнем тэхналёгіі Wordnet займалася фірма Oingo, маленькая кампанія з Санта-Монікі, закладзеная ў 1998. Oingo зьмяніла назву на Applied Semantics у 2001 годзе, якую потым набыла Google за $102 000 000 у красавіку 2003 году.

## Наладкі
# **Блякаваньне спасылак на канкурэнтаў**. Прысутнічае магчымасьць заблякаваць спасылкі на канкурэнтаў.
# **Мануальная наладка рэклямы**. Прагляд і аўтаматызаваная наладка спасылак па некаторых парамэтрах.
# **Блякаваньне кантэксту**. Фільтрацыя спасылак, якія непадыходзяць зыходзячы з кантэксту.
# **Уласны выбар спасылак**. У выпадку, калі Google аўтаматычна ня можа адабраць кантэкстную рэкляму, тады ў гаспадара старонкі ёсьць магчымасьць уласнага выбару рэклямных абвестак ад сыстэмы Google.

## Сродак аплаты
Для атрыманьня грошай ад Google, патрабуецца абналічыць чэкі, якія Google дасылае на адрас з зарэгістраванага рахунку. На цяперашні момант Google разглядае іншыя варыянты аплаты. Таксама разглядаецца варыянты стварэньня сваёй сыстэмы аплаты і карыстаньня магнітнымі карткамі.

З дапамагаю свайго зарэгістраванага рахунку, гаспадар старонкі ў любы момант можа праглядзець колькасьць запытаў, клікаў, рэйтынг клікаў, а таксама свой бягучы заробак ад паўжываньня сыстэмы AdSense.

## Варыянты рэклямы
* Тэкставыя і малюнкавыя спасылкі
** Дошка пашаны 728×90
** Банэр 468×60
** Сярэдні простакутнік 300×250
** Шырокі хмарачос 160×600
** Хмарачос 120×600
* Выключна тэкставыя спасылкі
** Вялікі простакутнік 336×280
** Квадрат 250×250
** Паўбанэр 234×60
** Малы простакутнік 180×150
** Кнопка 125×125
** Вэртыкальны банэр 120×240

## Крыніцы

## Вонкавыя спасылкі
* Google AdSense
* Атрыманьне грошай ад Google AdSense у Беларусі

Катэгорыя:Рэкляма
АдСэнс